Fond za zaštitu depozita

Podgorica, 01.12.2020. godine

**Održana XI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je jedanaestu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je razmotrio i usvojio Program rada Fonda za zaštitu depozita za 2021. godinu, a koji je sačinjen na bazi aktivnosti preduzetih na isplati garantovanih depozita deponentima banaka nad kojim je otvoren stečajni postupak, aktivnosti na primjeni Metodologije za obračun premije za zastitu depozita na bazi rizika pojedine kreditne institucije, aktivnosti vezanih za Radnu grupu 9 u okviru pregovora za pristupanje EU i ostalih aktivnosti vezanih za redovno poslovanje Fonda.

Upravni odbor Fonda se upoznao sa realizacijom pretkvalifikacionog postupka za izbor banke-isplatioca. Zahtjev za dostavljanje tehničkih ponuda za učestvovanje u pretkvalifikacionom postupku za izbor banke-isplatioca dostavljen je svim kreditnim institucijama kojima je Centralna banka Crne Gore izdala dozvolu za rad. Upravni odbor je izrazio zadovoljstvo što su zainteresovanost da obavljaju posao banke – isplatioca pokazale više kreditnih istitucija.

Upravni odbor Fonda je razmotrio izvještaj o visini ukupnih depozita, visini garantovanih depozita i stanju sredstava Fonda na 31.10.2020. godine. Konstatovano je da ukupna sredstva Fonda na 31.10.2020. godine iznose 91 milion eura, ukupni depoziti 3,3 milijarde eura, a garantovani depoziti 1,45 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.